*****

ΚΑΝΟΝΙΣΜΟΣ (ΕΟΚ) αριθ. 3746/89 ΤΗΣ ΕΠΙΤΡΟΠΗΣ

της 13ης Δεκεμβρίου 1989

όσον αφορά τις εγγυήσεις σχετικά με τα πιστοποιητικά εξαγωγής που εκδίδονται βάσει του κανονισμού (ΕΟΚ) αριθ. 3230/88 για τα προϊόντα του τομέα του βοείου κρέατος που επωφελούνται ειδικής μεταχειρίσεως κατά την εισαγωγή σε τρίτη χώρα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2931/79 του Συμβουλίου της 20ής Δεκεμβρίου 1979 περί ενισχύσεως κατά την εξαγωγή γεωργικών προϊόντων που δύνανται να τύχουν ειδικής μεταχειρίσεως κατά την εισαγωγή σε τρίτη χώρα (1), και ιδίως το άρθρο 1 παράγραφος 2,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΟΚ) αριθ. 571/89 (3),

Εκτιμώντας:

ότι ο κανονισμός (ΕΟΚ) αριθ. 2377/80 της Επιτροπής της 4ης Σεπτεμβρίου 1980 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (4), όπως τροποποιήθηκε τελευταία από τον κανονισμό (ΕΟΚ) αριθ. 3182/88 (5), καθορίζει στα άρθρα 14 και 15 τις λεπτομέρειες σχετικά με τα πιστοποιητικά εξαγωγής για τα προϊόντα που αναφέρονται στο άρθρο 1 του κανονισμού (ΕΟΚ) αριθ. 2973/79 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 3434/87 (7)·

ότι ο κανονισμός (ΕΟΚ) αριθ. 3230/88 (8) της Επιτροπής καθόρισε τις ποσότητες κρεάτων που δύνανται να εξαχθούν στο πλαίσιο του εν λόγω καθεστώτος κατά το τέταρτο τρίμηνο του 1988 ·

ότι το άρθρο 6 παράγραφος 6 του κανονισμού (ΕΟΚ) αριθ. 2377/80 προβλέπει ότι η εγγύηση η σχετική με το εν λόγω πιστοποιητικό εξαγωγής αποδεσμεύεται μετά από προσκόμιση της αποδείξεως αφίξεως στον προορισμό· ότι οι διαφορές μεταξύ της Κοινότητας και των Ηνωμένων Πολιτειών της Αμερικής σε ορισμένα κτηνιατρικά μέτρα που αφορούν τον τομέα του βοείου κρέατος είχαν σαν αποτέλεσμα ουσιαστική τροποποίηση των εμπορικών όρων και εκ του γεγονότος αυτού δεν μπόρεσαν να πραγματοποιηθούν οι εξαγωγές που είχαν προβλεφθεί με βάση τα πιστοποιητικά που είχαν εκδοθεί σύμφωνα με τον προαναφερθέντα κανονισμό· ότι συνεπώς πρέπει να να προβλεφθεί αποδέσμευση της εγγυήσεως που συστάθηκε για τη λήψη των εν λόγω πιστοποιητικών·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από το άρθρο 6 παράγραφος 6 του κανονισμού (ΕΟΚ) αριθ. 2377/80, οι εγγυήσεις σχετικά με τα πιστοποιητικά εξαγωγής που εκδόθηκαν σε εφαρμογή του κανονισμού (ΕΟΚ) αριθ. 3230/88 αποδεσμεύονται μετά από αίτηση των ενδιαφερομένων.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Δεκεμβρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 334 της 28. 12. 1979, σ. 8.

(2) ΕΕ αριθ. L 148 της 28. 6. 1968, σ. 24.

(3) ΕΕ αριθ. L 61 της 4. 3. 1989, σ. 43.

(4) ΕΕ αριθ. L 241 της 13. 9. 1980, σ. 5.

(5) ΕΕ αριθ. L 283 της 18. 10. 1988, σ. 13.

(6) ΕΕ αριθ. L 336 της 29. 12. 1979, σ. 44.

(7) ΕΕ αριθ. L 327 της 18. 11. 1987, σ. 7.

(8) ΕΕ αριθ. L 288 της 21. 10. 1988, σ. 21.